Kutsukirje Kappalaisellen Lyyrallen
Olis lysti Lyytisenni
 Lyyran kasvoja katella,
 Kiitettävän kirkko-herran,
 Pienen Pentinkin pesässä!
 Jospa Weckmanni vetäisi
 Kunnon miehen Kuhmosista,
 Saattaisi ylitse salmen
 Pikku Pentin penkerelle!
 Ei siellä kupit kulise,
 Eikä hehku herkkupöytä;
 Vaan jos löytyisi lökäri
 Kello kuuden kuuluvissa.
 En nyt ennätä enemmin
 Ruveta runoin tekohon,
 Vaikka ansaitsis asia
 Selitellä selvemmästi.

Pentti Lyytinen